NGC 6087

Το NGC 6087 ή «Σμήνος S Γνώμονα», είναι ανοικτό σμήνος στον αστερισμό Γνώμονα. Απέχει από τη Γη περίπου 3.300 έτη φωτός. Αποτελείται από 40 ή περισσότερα μέλη,Το Celestial Handbook του Burnham δίνει τον αριθμό 40, ενώ άλλες μελέτες τον ανεβάζουν μέχρι το 349, βλ. Stephen James O'Meara: The Caldwell Objects, Cambridge University Press, 2002, σελ. 351. από τα οποία ξεχωρίζει ο κηφείδης αστέρας S Γνώμονα, του οποίου το φαινόμενο μέγεθος μεταβάλλεται από 6,12 έως 6,77 κάθε 9,8 ημέρες. Το συνολικό φαινόμενο μέγεθος του σμήνους είναι +5,4 και είναι καλά ορατό με κιάλια ή μεγαλύτερα όργανα. Η ηλικία του υπολογίζεται σε 65 εκατομμύρια έτη.

Το ανακάλυψε ο αστρονόμος Τζέιμς Ντάνλοπ το 1826. Το NGC 6087 ανήκει στα αντικείμενα του καταλόγου Caldwell, στον αριθμό 89, αλλά στον αρχικό κατάλογο το σμήνος S Γνώμονα είχε αντιστοιχηθεί λανθασμένα με το NGC 6067, ένα ανοικτό σμήνος το οποίο επίσης βρίσκεται στον Γνώμονα.The Caldwell Objects and How to Observe Them: And How to Observe Them σελ. 186

 Παραπομπές 

 Αναφορές 

 Εξωτερικοί σύνδεσμοι 


κατηγορία:Ανοικτά σμήνη
κατηγορία:Γνώμων (αστερισμός)
6087
089